Sebka

Sebka (arabieraz شبكة) arkitektura arloan, apaingarri elementu bat da; enkoadraketa zeiharra duen sare bat, erronboide figurak oinarri hartuta, hormak, arkuak, zokaloak edo beste arkitektura elementu bat estaltzen du eta batez ere Islamiar artean erabiltzen da. Orokorrean adreiluz edo zeramikazko piezaz osatua dago, formak lobulatuak edo mistilineoak sortuz eta gehienetan panelak eratuz egiten dira.

Apaingarri mota hau Almohade dinastia garaian sortu eta hedatu zen, eta Nazari artean eta kristau mudejar artean ere erabili izan zen. Aditu batzuek uste dute Kordobako Meskita Handiko arku elkarlotu handiekin sortu zela, Al-Hakam II.a kalifak X. mendean handitzean. Ondoren, miniaturizatu eta hedatu egin zuten, gainazalak estali ditzakeen sare formako eredu errepikakor bat osatu arte. Motibo honek aldaera ugari izan ditu. Horietako bat, oso ohikoa, Marokoko artisauek darj wa ktaf ("urrats eta sorbalda") izenekoak, lerro zuzenak eta kurba txandakatuak erabiltzen ditu, ardatz simetrikoetan gurutzatzen direnak, lis-lore edo palmeta antzeko motiboak osatuz. Beste aldaera bat, normalean minareteetan aurkitzen dena darj wa ktaf delakoarekin txandakatuta, gingil arku elkarlotuak dira, partzialki errepikakorra den hirusta forma dutenak.

 Kanpo estekak 

Kategoria:Islamdar artea
Kategoria:Apaingarriak
Kategoria:Arkitektura elementuak